CELEX: 31983D0279
Language: el
Date: 1983-05-25 00:00:00
Title: 83/279/ΕΟΚ: Απόφαση της Επιτροπής της 25ης Μαΐου 1983 περί εγκρίσεως τροποποιήσεως του προγράμματος για την εμπορία των σιτηρών στο Land de Baden-Wurttemberg, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην γερμανική γλώσσα είναι το μόνο αυθεντικό)

Avis juridique important

|

31983D0279

83/279/ΕΟΚ: Απόφαση της Επιτροπής της 25ης Μαΐου 1983 περί εγκρίσεως τροποποιήσεως του προγράμματος για την εμπορία των σιτηρών στο Land de Baden-Wurttemberg, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 151 της 09/06/1983 σ. 0051 - 0051

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 25ης Μαΐου 1983  περί εγκρίσεως τροποποιήσεως του προγράμματος για την εμπορία των σιτηρών στο Land de Baden-Wuerttemberg, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στη γερμανική γλώσσα είναι το μόνο αυθεντικό)  (83/279/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3164/82 (2), και ιδίως το άρθρο 5,  Εκτιμώντας:  ότι, στις 5 Ιανουαρίου 1981, η κυβέρνηση της Ομοσπονδιακής Δημοκρατίας της Γερμανίας ανακοίνωσε τροποποίηση του προγράμματος που έχει εγκριθεί με απόφαση της Επιτροπής της 28ης Οκτωβρίου 1980 και το οποίο αποσκοπεί στην εμπορία των σιτηρών στο Land του Baden-Wuerttemberg·  ότι η τροποποίηση αυτή έχει ως αντικείμενο την προσαρμογή του προγράμματος αυτού στην ήδη πραγματοποιηθείσα εξέλιξη μέχρι το 1987· ότι ανταποκρίνεται στους στόχους και στους όρους του κανονισμού (ΕΟΚ) αριθ. 355/77·  ότι εκκρεμεί το πρόβλημα υπό ποιους όρους η κοινή δράση που θεσπίστηκε από τον κανονισμό (ΕΟΚ) αριθ. 355/77 θα συνεχισθεί πέραν της προθεσμίας που καθορίζεται από το άρθρο 16 παράγραφος 1 του εν λόγω κανονισμού· ότι πρέπει, κατά συνέπεια, να περιορισθεί η έγκριση του προγράμματος στις αιτήσεις που αναφέρονται στο άρθρο 24 παράγραφος 4 του κανονισμού (ΕΟΚ) αριθ. 355/77·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Εγκρίνεται η τροποποίηση του προγράμματος για την εμπορία των σιτηρών στο Land του Baden-Wuerttemberg, που ανακοινώθηκε στις 5 Ιανουαρίου 1983 από την κυβέρνηση της Ομοσπονδιακής Δημοκρατίας της Γερμανίας σύμφωνα με τον κανονισμό (ΕΟΚ) αριθ. 355/77.  2. Η έγκριση του προγράμματος αφορά μόνο τα σχέδια που εισάγονται πριν από την 1η Μαΐου 1984.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Έγινε στις Βρυξέλλες, στις 25 Μαΐου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 332 της 27. 11. 1982, σ. 1.